

Sarajevo, 30.09.2021.

*U Sarajevu će se u ponedjeljak, 04. oktobra održati Konferencija o kvalitetnom inkluzivnom obrazovanju u kontekstu ostvarenja cilja 4 Programa održivog razvoja u Bosni i Hercegovini pod imenom „*Osvijetlimo **OBRAZ**ovanje“

Da li Bosna i Hercegovina ima strategiju kvalitetnog inkluzivnog obrazovanja u strategiji ostvarivanja globalnog cilja 4 Programa održivog razvoja za period 2020-2030 – šta je napravljeno do sada i koji su naredni koraci? Šta to konkretno znači za ministarstva obrazovanja, kantone, općine, škole,univerzitete, učitelje, učenike, roditelje – lokalnu zajednicu? Šta je sve još potrebno uraditi kako bismo se približili ostvarenju cilja 4 Programa održivog razvoja? O inkluzivnom obrazovanju se mnogo govori, i krajnje je vrijeme je da se ujedine svi akteri koji učestvuju u obrazovanju, što je i jedan od ciljeva konferencija.

Konferencija „Osvijetlimo **OBRAZ**ovanje“ okuplja donosioce odluka, međunarodne i nevladine organizacije i učesnike u inkluzivnom obrazovanju s ciljem refleksije na direktnu povezanost (ne)postojećih strategija i neophodnih propisa i njihove primjene na terenu na kvalitetno inkluzivno obrazovanje za učenika s invaliditetom, s ciljem da nijedno dijete ne bude izostavljeno.

Konferencija će se održati u ponedjeljak, **04.oktobra 2021**. u hibridnom obliku u periodu od 10:00-17:00, dok će svi zanteresovani moći pratiti putem linka <https://us06web.zoom.us/j/89416208555?pwd=Uk5rZ3FjWDFhaDBvbDRhTGx5WjIrZz09>

Konferencija donosi panele na kojim će se raspravljati o važnim temama, kao što su razvijanje pravih kompetencija nastavnika za inkluzivno obrazovanje i kontinuirane doedukacije ili razvijanje sistema podrške u samoj školi kao što su razumna prilagodba i tranzicijski planovi. Posebno će se obraditi tema o tome šta to kvalitetno inkluzivno obrazovanje mora pružiti djetetu i mladoj osobi s invaliditetom da bi se po završetku školovanja mogli zaposliti i sebi osigurati financijski stabilan i kvalitetan život.

Zbog svega gore navedenog je potrebno "**osvijetliti“ stanje u obrazovanju**, i kroz konferenciju donijeti nove, svježe ideje i potaknuti sve aktere da promišljaju o inkluziji u obrazovanju na strateški način.

Konferencija je namjenjenima svima koji su na neki način uključeni u obrazovanje, od univerziteta, ministarstava obrazovanja, kao i rada i socijalne politike, općinskih službi za obrazovanje, menadžmenta škola i nastavnika i učitelja, preko nevladinog sektora, pa sve do roditelja i samih učenika – djece i mladih s invaliditetom koji nam moraju biti u fokusu.

Konferenciju organizuje MyRight-a u BiH i Federalno ministarstvo obrazovanja i nauke, uz podršku predstavnika Odbora za zagovaranje za inkluzivno obrazovanje u skladu s članom 24 Konvencije o pravima osoba s invaliditetom iz koalicija organizacija osoba s invaliditetom iz programa MyRight.

* **K R A J –**

**Više o konferenciji:**

***Facebook:***[***MyRight-BiH***](https://www.facebook.com/myrightbih)

***Facebook:***[***ProbudiSe***](https://www.facebook.com/PonosniNaSebe)

***Instagram:***[***ponosninasebe***](https://www.instagram.com/ponosninasebe/)

***Twitter:***[***MyRightBiH***](https://twitter.com/MyRightBiH)

[***probudise.ba***](https://probudise.ba/)

[***myright.ba***](http://myright.ba/)

[***http://www.myright.ba/osvijetlimo-obrazovanje-oknnfk2***](http://www.myright.ba/osvijetlimo-obrazovanje-oknnfk2)

Kontakt za medije:

Ispred Federalnog ministarstva obrazovanja i nauke: Nadija Bandić, pomoćnica ministra, [Nadija.Bandic@fmon.gov.ba](mailto:Nadija.Bandic@fmon.gov.ba); [nadija.bandic@gmail.com](mailto:nadija.bandic@gmail.com); +387 (0)36 355 712

Ispred MyRight-a u BiH: Binasa Goralija, regionalna koordinatorica za Evropu, [binasa.goralija@myright.se](mailto:binasa.goralija@myright.se); +387 (0)33 657 563; +387 (0)62 119 969